แบงก์-ประกันเล็งลูกค้ารวย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

นครหลวงไทยตั้งเบี้ย1,600ล. อาคเนย์ฯตอบแทน2.5%ต่อปี
โพสต์ทูเดย์ — ธนาคารนครหลวงไทย ออกกรมธรรม์ใหม่ SCI Life A90/10 ตั้งเป้าปี 2553 เบี้ยลูกค้ารายใหม่ 1,600 ล้านบาท
นายชัยวัฒน์ อุทัยวรรณ์ ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย เปิดเผยว่า ธนาคารร่วมกับบริษัท ประกันชีวิตนครหลวงไทย ออกกรมธรรม์ใหม่ “SCI Life A90/10” คุ้มครอง 90 ปี ชำระเบี้ยประกันภัย 10 ปี หากชำระเบี้ยตรงกำหนดจะได้รับส่วนลด 0.25% ของทุนประกันชีวิตเริ่มต้นสำหรับการชำระเบี้ยปีที่ 210 จำนวนเงินเอาประกันภัยขั้นต่ำเริ่มต้น 2 แสนบาท เพื่อสนองตอบความต้องการของลูกค้าที่ต้องการคุ้มครองชีวิตระยะยาวและชำระเบี้ยต่อปีไม่สูงมาก
สำหรับปี 2553 ธนาคารตั้งเป้าเบี้ยประกันชีวิตลูกค้ารายใหม่ 1,600 ล้านบาท และสร้างรายได้ค่าธรรมเนียมประมาณ 500800 ล้านบาท โดยมีแผนจะออกกรมธรรม์ใหม่เพิ่มอีกประมาณ 23 แบบ และพัฒนาช่องทางการขายรูปแบบใหม่เพิ่มเติมนอกเหนือจากการขายจากสาขา 420 แห่งทั่วประเทศ และการเสนอผลิตภัณฑ์ทางการเงินที่เชื่อมโยงระหว่างกันของทั้งสองแห่ง รวมทั้งบริษัทในเครือ
ด้านบริษัท อาคเนย์ประกันชีวิต เปิดตัวแบบประกันใหม่ “พรีเมียร์ 6/1 มีเงินจ่ายคืนพิเศษ” เป็นแบบประกันที่เน้นการออมระยะสั้น โดยชำระเบี้ยประกันเพียงครั้งเดียว (Single Premium) คุ้มครอง 6 ปี กรณีผู้ถือกรมธรรม์มีชีวิตอยู่ จะได้รับเงินคืนระหว่างสัญญา 2.5% ของทุนประกัน ณ วันครบรอบปีกรมธรรม์ที่ 1 ถึงปีกรมธรรม์ที่ 6 และวันครบกำหนดสัญญา รับเงินครบสัญญา 100% ของทุนประกัน พร้อมรับเงินจ่ายคืนพิเศษอีก 3% ของทุนประกัน กรณีผู้ถือกรมธรรม์เสียชีวิตรับเงิน 100% ของทุนประกัน จำนวนเงินเอาประกันภัยขั้นต่ำ 1 แสนบาท รับประกันตั้งแต่อายุ 580 ปี